hu hu en hu hu hu hu hu hu hu hu hu hu nl hu hu hu hu hu hu hu hu hu hu hu hu pt hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu hu en hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu pt hu hu hu hu hu hu el hu hu hu hu hu hu hu hu hu hu hu fr hu hu es hu pl hu hu es hu hu hu hu hu hu hu hu hu hu hu hu hu hu pt hu hu hu hu de hu hu hu hu pt hu ast hu pl hu hu hu hu hu hu hu hu hu hu hu hu hu hu sk hu hu hu hu hu hu pl hu hu hu hu hu hu hu hu hu en hu hu hu hu hu hu hu hu hu hu hu hu hu pl hu hu hu hu hu hu hu hu hu hu pl hu hu hu hu hu hu pt hu hu hu hu hu hu pl pt hu hu hu hu hu hu hu hu hu hu hu hu hu hu hu hu hu
szafifree zabdara Archives - FittKonyha
2018-02-20Kevert sütemények-gyümölcskenyerekáfonya, gluténmentes, krémsajt, szafifree zabdara, zabpehelyliszt
A tojásmentes császármorzsához felbontottam a jó kis Szafi Free áfonyalekváromat, a fagyasztóban pedig lapult még egy kis áfonya, így minden adott volt egy tuti kis áfonyás szelet sütéséhez : ) Persze bármilyen más (bogyós) gyümölccsel és más ízű lekvárral is elkészíthető.
édesítő (nálam kb. 30 g Diawellness négyszeres erejű édesítő)
áfonya (én kb. 50 g mirelit áfonyát használtam)
áfonya lekvár (én kb. 50 g Szafi Free áfonya lekvárt használtam)
100 g light krémsajt (kép ITT)
édesítő, reszelt citromhéj ízlés szerint
A zabpehelylisztet, zabdarát, sütőport, sót, reszelt citromhéjat elkeverjük. A tojásokat szétválasztjuk, a fehérjét az édesítő felével – kézi mixerrel -felverjük. A sárgájához adjuk az édesítő másik felét és szintén kézi mixer magas fokozatán habosra keverjük. Hozzáadjuk az olajat, kókusztejet, aromát, majd beleöntjük a lisztes keveréket is és alaposan összekeverjük.
Sütőpapírral bélelt tepsibe öntjük (én 21×14 cm-es tepsit használtam), a tetejére szórjuk az áfonyát, kanállal eloszlatjuk rajta a lekvárt és előmelegített sütőbe tesszük. A sütési idő utolsó kb. 10 percében a tetejére simítjuk az édesítővel, citromhéjjal elkevert krémsajtot és készre sütjük. (180 fokon kb. 15 perc után tettem rá a krémsajtot és további 10 percig sütöttem. De ez sütőfüggő.)
Az egész adag kb.: 116 g ch és 1070 kcal.
12 szeletre vágva, 1 szelet: 9,5 g ch és 89 kcal.
100 gramm kész süti: 24 g ch és 223 kcal.
A Facebook-on itt találsz meg: fittkonyha.info
2018-02-17Bonbonok-desszertgolyók, Sütés nélküli édességekdesszertgolyó, gluténmentes, kókusz, raffaello, sütés nélküli, szafifree, szafifree puding, szafifree zabdara
Mondtam már, hogy imádom ezeket az alapanyagokat? Ja igen, mondtam. Többször is, szerintem : ) Na, de akkor nem is szaporítom a szót… hanem bepötyögöm a hamis Raffaello golyó receptjét : ) Szerintem brutál jó lett. Több nap után is finom. (Jóóó, onnan tudom, hogy megfeledkeztem egy pár – hűtőben lapuló –  darabról, na : D )
Még több sütés nélküli desszertgolyó recept ITT. További Raffaello ízvilágú finomságok ITT.
25 g Szafi Free vaníliás zabpuding por (ilyen)
15 g Szafi Free zabdara (ilyen)
édesítő ízlés szerint (kb. 40-50 g cukornak megfelelő)
A zabpudingot, zabdarát, édesítőt, sót, aromát, kókusztejet – kézi habverővel – elkeverjük, majd alacsony hőfokon összefőzzük. (Nem kell sok idő, viszont kevergetni kell szorgosan : ) ) Tűzről levéve hozzáadjuk a kókuszreszeléket, összegyúrjuk, majd kihűtjük. Vizes kézzel golyókat formázunk és kókuszreszelékbe forgatjuk őket. (Nekem 10 db olyan “bolti méretű” Raffaello golyóm lett ebből az adagból.)
(A forgatáshoz használt kókuszreszelék nélkül)
Az egész adag: 30 g ch és 430 kcal.
10 db Raffaello golyó esetén, 1 db: 3 g ch és 43 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2018-02-16Ebéd-vacsora, Egyéb, Palacsinták-lepényfélékcsászármorzsa, gluténmentes, serpenyős, szafifree, szafifree zabdara, szafifree zabpuding
Hirtelen felindulásból elkövetett tojásmentes császármorzsa : ) Annyira imádom ezeket a “szafis” alapanyagokat. Mindenmentes, rumlimentes, egészséges finomságok, gyorsan, egyszerűen. Nincs lehetetlen, tényleg. Fogyasztok tojást, de nagyon szeretem az ilyesmi “kihívásokat”, és amikor időm engedi, akkor szeretek kísérletezni (például a tojásmentes, gluténmentes palacsinta is egy ilyen “hirtelen felindulás” eredménye volt : ) ).
További császármorzsa receptek ITT.
30 g Szafi Free zabdara
30 g Szafi Free vaníliás zabpuding
édesítő ízlés szerint (25-30 g cukornak megfelelő)
egy kevés kókuszolaj (vagy EZ Coat olajspray) a sütéshez
ízlés szerint lekvár (nálam Szafi Free áfonya lekvár)
por”cukor” (nálam Szafi Reform poreritrit)
A hozzávalókat kézi habverővel elkeverjük, pihentetjük 10-20 percet. (Teszteltem többször, szerintem 20 perc pihentetés után finomabb.) Kókuszolajjal kikent, felforrósított serpenyőbe öntjük a keveréket és alacsony hőfokon elkezdjük sütni. Amikor átsül az alja (nekem kb. 3-4 perc volt), megpróbáljuk átfordítani, (nem feltétlen fog sikerülni, de nem baj, nem is ez a cél : D ), fakanállal falatnyi darabokra “szaggatjuk” és folyamatosan kevergetve készre sütjük. (Kb. 3-4 perc volt nekem.) (Amikor kész lett, lefújtam EzCoat olajspray-vel, mert szerintem nagyon jó kis vajas aromát ad neki.)
(a tálaláshoz használt lekvár és gyümölcs nélkül)
Az egész adag: 40 g ch és 280 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2018-02-12Bonbonok-desszertgolyók, Sütés nélküli édességekdesszertgolyó, gluténmentes, répatorta, répatorta-golyó, sütés nélküli, szafi free zabpuding, szafifree puding, szafifree zabdara
Nagyon szeretem ezt a zabdarát, simán csak “tejbegrízként” is, vagy grízpudingnak elkészítve, de sütöttem már belőle például túrós sütit is. Most pedig sütés nélküli répatorta golyó készült. Hogy honnan jött az ötlet? Jó kérdés… talán a hűtőben lapuló 1 kg sárgarépa ihletett meg : )
Egy korábbi, szintén sütés nélküli, zabpelyhes répatorta golyó recept ITT.  (De ha valaki igazi répatortát sütne, akkor ahhoz is van receptem ITT.)
100 g sárgarépa (tisztított súly)
50 g Szafi Free gluténmentes zabdara (ezt használtam)
15 g Szafi Free vaníliás zabpuding por (ezt használtam)
édesítő ízlés szerint (én Szafi Reform vaníliás eritritet plusz négyszeres erejű édesítőt használtam)
kb. 100 g kókusztej
50 g darált dió
A megtisztított sárgarépát karikára vágjuk és puhára főzzük. Villával áttörjük. A zabdarát, pudingport, édesítőt, fahéjat elkeverjük a kókusztejjel és alacsony hőfokon, folyamatosan kevergetve összefőzzük. Hozzáadjuk a reszelt citromhéjat és a darált diót, kihűtjük, elkeverjük a sárgarépával. (Érdemes – legalább egy kis időre – hűtőbe is tenni, hogy jól besűrűsödjön.) Golyókat formázunk és darált dióba forgatjuk. (Egyébként szerintem kásaként is nagyon finom, ha valakinek nincs kedve “golyózni” : ) )
(a forgatáshoz használt dió nélkül)
Az egész adag: 60 g ch és 624 kcal.
12 db golyó esetén, 1 db: 5 g ch és 52 kcal.
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2018-01-16Egyéb, Krémek, kásák, pudingok, Sütés nélküli édességekegyszerű, gluténmentes, gyors, sütés nélküli, szafi free zabdara, szafi zabdara, szafifree zabdara, tejmentes
Imádom ezt a Szafi Free zabdarát, mert annyira sokoldalúan felhasználható. Most épp a “tejbegrízt” teszteltem, hát mit mondjak…. isteni finom : ) Én csak annyit változtattam, hogy fél adagot készítettem.
Az eredeti recept Szafinál, ITT.
175 g kókusztej (pl. Alpro)
30 g Szafi Free zabdara (ezt használtam)
édesítő ízlés szerint (kb. 20 g cukornak megfelelő)
egy kis csipetnyi só
A hozzávalókat elkeverjük, majd felforraljuk. Forrástól számítva pár perc alatt készre főzzük (folyamatosan kevergetve, alacsony hőfokon. Először még hígnak tűnik, de ahogy hűl, sűrűsödni fog. Az eredeti recept szerint 10 perc, nekem elég volt kevesebb is, függ a tűzhelytől.) Én kakaóporral, mandulával, egy kis bogyós gyümölccsel ettem.
Az egész adag kb. 22 g ch és 145 kcal.
A Facebook-on itt találsz meg: fittkonyha.info
2018-01-09Egyéb, Krémek, kásák, pudingokgluténmentes, sütés nélküli, szafi lekvár, szafifree, szafifree zabdara, tízórai, uzsonna
Nagyon ízlett a múltkori narancsos csokis zabos grízpuding (recept ITT), így készült egy fahéjas változat is. És mivel még mindig tart nálam a téli teaválogatás láz, így most is teában főztem meg a zabdarát : ) Szerintem nagyon nagyon jó lett.
Az eredeti recept Szafinál ITT található.
25 g Szafi Free vaníliás zabpuding (ezt használtam)
40 g Szafi Free gluténmentes zabdara/zabgríz (ezt használtam)
3 dl fahéjas szilvás tea (az eredeti recept szerint 4 dl növényi tej)
édesítő, fahéj ízlés szerint
A hozzávalókat kézi habverővel elkeverjük, majd alacsony hőfokon, kevergetve, felforraljuk, majd forrás után pár perc alatt készre főzzük. (Eredetileg 5-8 perc, de ez tűzhelyfüggő. Látszik az állagán, nem lehet elrontani : ) ) Én a tetejére tettem egy kevés Szafi Reform fahéjas szilvalekvárt, és megszórtam dióval. Isteni finom.
(a lekvár és a dió nélkül)
Az egész adag: 41 g ch és 235 kcal.
Én két adagra osztottam, így egy adag: 20,5 g ch és 118 kcal.
Szafi Free epres-banános zabpuding porral is isteni : )  (Most tea helyett kókusztejjel készítettem.)
A Facebook-on itt találsz meg: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2017-12-11Kevert sütemények-gyümölcskenyerekgluténmentes, kávé, szafi zabpuding, szafifree, szafifree zabdara
Szeretem a kávés sütiket, és nagy kedvencem lett a Szafi Reform zabdara. Tényleg nagyon-nagyon finom, így muszáj vele folyamatosan kísérletezni : )
Egy másik – zabos – hasonló süti recept ITT.
150 g Szafi Free vaníliás zabpuding por (ezt használtam)
édesítő (nálam kb. 25 g Diawellness négyszeres erejű édesítő)
2 tk instant kávé
1 ek folyékony állagú kókuszolaj
kb. 70 g kókusztej
édesítő ízlés szerint (én Szafi Reform vaníliás eritritet használtam)
10 g Szafi Free vaníliás zabpuding por
20 g Szafi Free zabdara (ezt használtam)
Először elkészítjük a tejbegrízt. A hozzávalókat egy edényben összekeverjük és alacsony hőfokon összefőzzük. A piskótához a pudingport, kávét, sütőport elkeverjük. A tojásokat (szétválasztás nélkül) az édesítővel – kézi mixer magas fokozatán – habosra keverjük, hozzáadjuk az olajat, kókusztejet, majd a száraz részt. Sütőpapírral bélelt formába öntjük, rákanalazzuk a tejbegrízt és előmelegített sütőben megsütjük. (180 fokon kb. 30 percig sütöttem, de sütőfüggő, figyelni kell, tűpróbával ellenőrizni. 24×17 cm-es tepsit használtam.)
Az egész adag: 114 g ch és 790 kcal.
12 szeletre vágva, 1 szelet: 9,5 g ch és 66 kcal.
100 gramm kész süti: 25 g ch és 175 kcal.
A Facebook-on itt találsz meg: fittkonyha.info
2017-12-08Egyébgluténmentes, szafi expressz liszt, szafifree, szafifree puding, szafifree zabdara, ünnepek
Kezdem a lényeggel… ez a süti eszméletlen finom : ) Sőt még annál is finomabb. Nem tudom mikor ettem utoljára ennyire jó sütit. Szüleimnek, barátnőmnek is vittem belőle kóstolót, és mindenkinél hatalmas sikert aratott. Barátnőm megkérdezte, hogy nem vállalok-e karácsonyra “bérsütést” : D Ritkán sütöm meg újra ugyanazt a sütit, de ez biztos elkészül még máskor is, tényleg annyira nagyon jól eltalált recept. Szóval, akinek van hozzá alapanyaga, ne hagyja ki. Leírva talán kicsit bonyolultnak tűnhet, meg hosszadalmasnak, de egyáltalán nem az. Az eredeti recepten csak azért változtattam, mert nem volt agar agar porom, így zselatint használtam, de sajnos azt meg már későn vettem észre, hogy az sincs annyi, amennyi szerintem kellene az agar agar kiváltására, így kicsit csökkentettem a folyadék mennyiségén, hogy ne legyen folyós a krém. (Utánaolvasgattam és az agar agar erősebb, így zselatinból szerintem 10-12 g kellene az eredetileg írt 5 dl folyadékhoz, de nekem csak 5 g volt. Így valamivel kevesebb lett a krém, de még így is mesés volt.)
Az eredeti recept Szafinál ITT.
300 g Szafi Free Expressz lisztkeverék
édesítő (nálam 35 g Szafi Reform négyszeres erejű édesítő, az eredeti recept szerint 140 g Szafi Reform poreritrit)
fahéj, gyömbér (az eredeti recept szerint 4 g Szafi Reform mézeskalács fűszerkeverék)
20 almaecet (az eredeti recepet szerint 20 g fehérborecet)
+ 8 g Szafi Free Expressz lisztkeverék a gyúráshoz és nyújtáshoz
3,5 dl kókusztej (az eredeti recept szerint 5 dl Alpro kókusztej, de én a zselatin miatt készítettem kevesebb folyadékkal)
80 g Szafi Free gluténmentes zabdara
25 g Szafi Reform negyedannyi édesítő (ha savanyúbb a lekvár, akkor több kell)
30 g Szafi Reform vaníliás eritrit
5 g zselatin (az eredeti recept szerint 4 g agar-agar por, és akkor a fentebb írt 5 dl kókusztej)
150 g cukormentes baracklekvár (nálam Szafi Reform kajszibarack lekvár)
cukormentes csoki vagy házi “csokikrém” (én kb. 10 g karobport – kakaóporral helyettesíthető -, 20 g vaníliás eritritet, csipetnyi sót és 20 g kókuszkrémet kevertem ki)
A tésztához a száraz és a folyékony hozzávalókat külön-külön kimérjük, majd a két részt összeöntjük és csomómentesre keverjük. Pihentetjük 10 percet. Lisztezett felületen átgyúrjuk, két egyenlő részre osztjuk, kinyújtjuk. (Én 28×30 cm-esre nyújtottam, mert így fért el, az eredeti recept szerint 26×36 cm-esre nyújtjuk.) Sütőpapírral bélelt tepsire tesszük és egymás után megsütjük. (Előmelegített sütőben 160 fokon 15 perc.)
A krém hozzávalóit edénybe tesszük, kézi habverővel elkeverjük és alacsony hőfokon összefőzzük, kenhető állagúra hűtjük. (Agar agar porral máshogy kell elkészíteni, az eredeti receptnél leírtak szerint.)
Mindkét lapot kettévágjuk, így lesz 4 lapunk. Az alsó lapra kenjük a krém felét, rárakjuk a következő lapot. Lekenjük lekvárral, befedjük a harmadik lappal, majd lekenjük a maradék krémmel és rátesszük az utolsó lapot. Hűtőbe tesszük, majd fogyasztás előtt bevonjuk csokival.
Az egész adag kb.: 264 g ch és 1895 kcal.
24 szeletre vágva, 1 szelet: 11 g ch és 79 kcal.
A Facebook-on itt találsz meg: fittkonyha.info
2017-11-28Túrós süteményeklekvár, szafifree zabdara, szafireform lekvár, túró
Nagyon ízlett a múltkor túrós sokmagos süti (recept ITT ), ezért gondoltam készítek egy hasonlót az új kedvenc alapanyagaimmal : ) Most zabpehelyliszt helyett Szafi Free zabdara került bele, és sorra kóstolom a finom lekvárokat is.  A szüleimnek is vittem kóstolót a sütiből, sikere volt, főleg Apukámnak ízlett nagyon. Azt mondta, hogy jó az a “kötőanyag”, ami benne van : D Olyat jót nevettem neki, nem is gondoltam volna, hogy így kiszúrja.
100 g light krémsajt (kép ITT) (vagy helyette joghurt/tejföl)
80 g Szafi Free zabdara (ezt használtam) (vagy helyette szerintem jó zabkorpa is)
édesítő (nálam kb. 40 g Diawellness négyszeres erejű édesítő)
fahéj (én 1 púpozott teáskanálnyit tettem bele)
1 ek folyékony kókuszolaj
50 g cukormentes Szafi Reform fahéjas szilva-alma lekvár (ezt használtam)
A hozzávalókat villával, vagy kézi habverővel összekeverjük, sütőpapírral bélelt formába öntjük. A tetejére kanalazzuk a lekvárt, megszórjuk a magkeverékkel és előmelegített sütőben megsütjük. (Gázsütőben 4-es fokozaton – ez kb. 180 fok – 30-35 percig sütöttem, 24×17 cm-es tepsit használtam.)
Az egész adag: 84 g ch és 1180 kcal.
12 szeletre vágva, 1 szelet: 7 g ch és 98 kcal.
100 gramm kész süti: 14,5 g ch és 203 kcal.
A Facebook-on itt találsz meg: fittkonyha.info
Szúrés egyedi bejegyzés típusokra...
Szafi Free köles alapú palacsinta
Fahéjas szilvás kevert süti
Krémek, kásák, pudingok (32)
Saláták, sós krémek (14)
Sütés nélküli édességek (158)
alma banán ch csökkentett csoki desszertgolyó diawellness dió durumliszt ebéd egyszerű gluténmentes gyors kedvenc keksz kelt tészta krémsajt kókusz kókuszkrém mogyoró muffin mák palacsinta paleo puding serpenyős szafifitt szafifree szafireform sütés nélküli tejmentes tesó tojásmentes torta tészta tízórai tönkölyliszt túró vacsora zabkorpa zabpehely zabpehelyliszt zabreggeli zero6 édes péksüti ünnepek
A weboldalon cookie-kat használunk, amelyek segítenek, hogy a lehető legjobb felhasználói élményt nyújthassuk. Weboldalunk használatával jóváhagyod, hogy cookie-kat használjunk.Bezár